Diari Oficial de la Generalitat Valenciana


Sumari del DOGV 871, del 19-07-1988 (1988/811668)

ORDRE de 13 de juny de 1988, de la Conselleria de Cultura, Educació i Ciència, per la qual es convoca la concessió de subvencions a Ajuntaments, per a millores i equipaments d'instal.lacions esportives.
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/06/13/(5)/dof/vci/html**

### Dades del document

Número de DOGV
:   871

Data del DOGV
:   19-07-1988

Secció del DOGV
:   DISPOSICIONS GENERALS

Número del document
:   1988/811668


Data del document
:   13-06-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 13 de juny de 1988, de la Conselleria de Cultura, Educació i Ciència, per la qual es convoca la concessió de subvencions a ajuntaments, per a millores i equipaments d'instal.lacions esportives.  
El desenrotllament d'una política adequada d'instal·lacions esportives en l'àmbit de la Comunitat Valenciana requereix tant la creació d'infrastructura nova com la millor dotació de la ja existent amb l'objecte d'incrementar la rendibilitat esportiva optimitzant la utilització de les instal·lacions.  
Per això la Conselleria de Cultura, Educació i Ciència vol seguir oferint un programa de subvencions per a l'equipament i millora de les instal·lacions esportives valencianes en el qual convergesquen les iniciatives de la Generalitat Valenciana i les dels ens locals.  
En virtut d?això, atenent el que disposa l'article 35 de la Llei del Govern de la Generalitat Valenciana 5/1983, de 30 de desembre, i al que estableix l'article 28 de la Llei de la Generalitat Valenciana 1/1988, de 29 de febrer.  
ORDENE:  
Article 1r  
Es convoca la concessió de subvencions destinades a la millora i equipament d'instal·lacions esportives existents a la Comunitat Valenciana, que sol·licitaran els Ajuntaments i s'aproven les bases per a la concessió d'aquestes les quals figuren com a Annex de l'Ordre present.  
Article 2n  
Les subvencions es satisfaran amb càrrec a l?aplicació pressupostària 50-06.950.07.9 del pressupost vigent de la Generalitat Valenciana per a 1988.  
DISPOSICIONS FINALS:  
Primera  
Aquesta Ordre entrarà en vigor l'endemà de la publicació al Diari Oficial de la Generalitat Valenciana.  
Segona  
S'autoritza el Director General d'Esports per dictar les Resolucions necessàries per al desenrotllament i execució d'aquesta Ordre.  
València, 13 de juny de 1988.  
El Conseller de Cultura, Educació i Ciència,  
CEBRIA CISCAR I CASABAN  
ANNEX  
Bases per les quals es regula el règim de subvencions a Ajuntaments per a millora i equipament d'instal·lacions esportives.  
Primera  
Les subvencions objecte d'aquesta Ordre tindran com a finalitat possibilitar la realització d'obres de millora i equipament adequat de les instal·lacions esportives existents a la Comunitat Valenciana, que complesquen les condicions requerides per aquesta convocatòria.  
Segona  
Podran sol·licitar aquestes subvencions els Ajuntaments de la Comunitat Valenciana.  
Tercera  
Als efectes d'aquesta convocatòria, es consideren instal·lacions susceptibles de millora i equipament totes aquelles instal·lacions estrictament esportives contemplades en les normes NIDE existents en l'àmbit territorial de la Comunitat Valenciana, la titularitat de les quals pertanya a les Entitats a què fa referència la base segona d'aquesta convocatòria i les característiques tècniques de les quals s'adapten al que estableix la normativa sobre instal·lacions esportives i d'esplai (NIDE) publicada pel Consell Superior d'Esports, així com els criteris tècnics i de disseny establerts per la Generalitat Valenciana en el Pla Director d'Instal·lacions Esportives.  
Quarta  
Les prioritat per al present Pla de Millores, d'acord amb allò previst en el Pla Director d'instal·lacions Esportives de la Generalitat Valenciana, s'adaptaran principalment als criteris següents:  
1. Millora específica de les instal·lacions per a enllumenat d?espais esportius.  
2. Millora i ampliació de les instal·lacions:  
a) Reparació de paviments d'espacis i superfícies esportives.  
b) Vestidors.  
Cinquena  
L?import de la subvenció podrà arribar fins al 5007o del pressupost de contracta de l'obra o el de l'equipament, sense que en cap cas aquest percentatge puga ultrapassar la quantitat de 1.500.000 PIA. per a obres de millora i 300.000 PTA, per a equipament.  
Sols es considerarà equipament el material estàtic, fix i no fungible de les instal·lacions.  
Sisena  
Les entitats interessades hauran de formalitzar la sol·licitud de subvenció a través d'instància dirigida al Conseller de Cultura, Educació i Ciència.  
La instància haurà d?anar acompanyada dels documents següents, per duplicat:  
1) Document acreditatiu de la titularitat de la instal·lació.  
2) Memòria explicativa de l?ús i utilització habitual de la instal·lació i dels plans prevists per a les instal·lacions en estar equipades.  
3) Memòria valorada o Projecte tècnic.  
4) Compromís de finançament i manteniment de l'equipament esportiu, adoptat per l'òrgan legalment competent en cada cas.  
5) Certificació com que existeix crèdit pressupostari per a l'adquisició de l'equipament i execució de les obres per al finançament de les quals es sol·licita la subvenció.  
Setena  
Les sol·licituds acompanyades dels documents esmentats en la base cinquena d'aquesta convocatòria es presentaran en les Direccions Territorials de la Conselleria de Cultura, Educació i Ciència, de la província on tinga la seu l'Entitat, podent utilitzar també qualsevol dels procediments establerts per l'article 66 de la Llei de Procediment Administratiu.  
El termini de presentació de sol·licituds serà de trenta dies a partir de l'entrada en vigor d'aquesta Ordre.  
Vuitena  
En acabar el termini de presentació la Conselleria de Cultura, Educació i Ciència a través de la Direcció General d'Esports, convocarà una Comissió d?avaluació presidida pel Director General i formada pels Caps dels Serveis de Promoció i Activitats, d'instal·lacions Esportives i de Federacions i Associacions Esportives i un funcionari qui exercirà de Secretari.  
La Comissió d?avaluació podrà recaptar quantes informacions, aclaracions i documents complementaris considere necessaris per al seu total assessorament, després d'això elevarà la proposta al Conseller de Cultura, Educació i Ciència, qui les resoldrà.  
Novena  
La Resolució es publicarà en el Diari Oficial de la Generalitat Valenciana i es comunicarà per escrit als interessats, amb indicació dels requisits que hauran de complir o documents que hagen d'aportar per fecilitar la ràpida execució de les obres i l'abonament de la subvenció concedida.  
En la notificació es farà constar que l'execució de l'obra o la dotació d'equipament haurà d'iniciar-se en un termini màxim de tres mesos, en cas contrari es procedirà a la cancel·lació de la subvenció concedida.  
Desena  
Haurà de trametre's a la Direcció General d'Esports certificació de l'adjudicació de les obres o equipament, havent d'informar també de la data de començament de les obres, així com de qualsevol modificació que s'introduesca en el projecte o pressupost presentat sense l'aprovació prèvia del qual no podrà fer-se efectiva la subvenció.  
Onzena  
El pagament de les subvencions es farà efectiu prèvia presentació de les corresponents certificacions d'obres rebudes degudament intervingudes i aprovades per l'òrgan municipal o social competent. En el cas de subministraments el pagament s'efectuarà prèvia presentació de la factura aprovada i la corresponent acta de recepció de l'equipament.  
Aquests i tots els altres documents que reglamentàriament en cada cas pertoque es presentaran per triplicat.  
Juntament amb les certificacions o factures hauran de trametre's el CIF i les dades del compte bancari on s'haurà d'ingressar l'import de la subvenció.  
Dotzena  
La Conselleria de Cultura, Educació i Ciència, es reserva el dret d'inspeccionar les obres o equipaments objecte de les subvencions d'aquesta convocatòria, tant durant l'execució de les obres com en ser acabades.  
Tretzena  
L?Entitat que hagués resultat subvencionada segons aquesta convocatòria es compromet a:  
1) Assumir al seu càrrec els augments que pogués haver en cas que el cost de l'obra resulte superior a la valoració prevista en el pressupost, bé per revisió de preus, modificació de contractes, pròrrogues, suspensions o altres supòsits.  
2) Instal·lar al seu càrrec un cartell anunciador de les obres segons el model que facilitarà la Direcció General d'Esports.  
3) Mantenir la instal·lació esportiva subvencionada en la seua destinació actual per un termini mínim de 10 anys, durant el qual no podrà desprendre's ni cedir-se en ús o explotació a tercers amb finalitat de lucre, sense autorització expressa de la Conselleria de Cultura, Educació i Ciència, sent requisit imprescindible per a l'esmentada autorització la devolució de les quantitats concedides i l'abonament dels interessos legals d'aquestes.  
4) Cedir la instal·lació a la Conselleria de Cultura, Educació i Ciència per a la realització d'algun esdeveniment esportiu organitzat sota el patrocini d'aquesta.


Còpia Permalink ELI